**Fundargerð**

**Stjórnarfundur nr. 103**  **11. maí 2020**

***Stjórn Menntaskóla Borgarfjarðar kom saman til fjarfundar mánudaginn 11. maí 2020.***

***kl. 08:30.*** *Mættir: Inga Dóra Halldórsdóttir, Flosi Sigurðsson, Helena Guttormsdóttir, Helgi Haukur Hauksson, Sigursteinn Sigurðsson og Bragi Þór Svavarsson skólameistari. Hrefna B. Jónsdóttir boðaði varamann Sveinbjörn Eyjólfsson. Helga Karlsdóttir fjármálastjóri sat undir öðrum daskrárlið fundarins.*

*Fundargerð ritaði Sigursteinn Sigurðsson*

**Dagskrá:**

1. **Fundargerð síðasta fundar borin undir fundarmenn**

Umræður um ritun fundargerðar. Áhersla er lögð á að fundarmenn beri upp liði undir „önnur mál“ fyrir fundinn. Fundargerð 102. fundar samþykkt.

1. **Þriggja mánaða uppgjör – Helga Karlsdóttir kemur á fundinn**

Helga fór yfir þriggja mánaða uppgjör, rekstrarreikning og útkomuspá. Rætt var um innleiðingu jafnlaunavottunar.

1. **Starfsmannakönnun**

Skólameistari kynnti niðurstöður starfsmannakönnunar frá Hagvangi. Rætt var um niðurstöðurnar og þann lærdóm og verkefni sem hún leiðir af sér.

1. **Almennt skólastarf**

Skólameistari sagði frá starfinu í MB, það er stöðu nemenda, félagslíf og skólalok vorið 2020. Farið yfir fjölda innritanna í skólann á haustönn.

Skólameistari kynnti skóladagatal MB veturinn 2020-2021 með umræðum í kjölfarið.

1. **Netráðstefnan „Menntun fyrir störf framtíðar“**

Skólameistari fór yfir dagskrá ráðstefnunnar sem verður 19. maí nk.

1. **Framtíðarsýn**

Rætt um framtíð skólans. Umræður um stofnun nýrra námsbrauta, stefnumótun og sérstöðu skólans.

1. **Nemendagarðar**

Rætt var um stöðu mála á skoðun á fýsileika og umfangi nemendagarða, heimavistar eða annarra búsetuúrræða fyrir nemendur út frá þörfum skólans og samfélags. MB verður í samstarfi við Borgarbyggð og Samtök sveitarfélaga á Vesturlandi í verkefninu.

1. **Aðalfundur**

Stefnt er að því að halda aðalfund 3. júní næstkomandi. Nánari dagskrá er samkvæmt samþykktum skólans. Rætt um breytingar á samþykktum skólans. Stjórnarformanni og Flosa stjórnarmanni er falið að skoða breytingar á samþykktum.

Launakjör stjórnarmanna rædd og hvaða línur hafa verið lagðar í þeim efnum síðustu ár. Stjórn ræddi og lagði til að skipt verði við sama endurskoðendafyrirtæki og síðustu ár. Sú tillaga verður lögð fram á aðalfundinum 3. júní nk.

1. **Önnur mál**

Rætt um að hafa varamenn stjórnar betur upplýsta og þeir fái einnig send fundargögn fyrir stjórnarfundi.

Fleira var ekki gert og er fundi slitið kl. 10:10.